Googleplex

Googleplex adalah kompleks ibu pejabat korporat Google dan syarikat induknya, Alphabet Inc. Ia terletak di 1600 Amphitheatre Parkway di Mountain View, California.

Kompleks asal, dengan keluasan pejabat , adalah kumpulan bangunan Google kedua terbesar dari segi keluasan selepas bangunan 111 Eighth Avenue milik Google di New York City, yang dibeli oleh syarikat itu pada tahun 2010.

"Googleplex" adalah portmanteau dari Google dan kompleks (bermaksud kompleks bangunan) dan merujuk kepada googolplex, nama yang diberikan kepada nombor besar 1010100, atau 10googol.

 Kemudahan dan sejarah 
Empat bangunan inti, seluas 506,317 ka² (47,038 m²), dibangun untuk dan ditempati oleh SGI. Kemudian disewa oleh Google pada 2003. Pada bulan Jun 2006, Google membeli harta tanah ini dari Silicon Graphics senilai $319 juta.

 Lokasi 
Googleplex terletak antara Charleston Road, Amphitheatre Parkway, dan Shoreline Boulevard di utara Mountain View, California dekat tanah lembab Shoreline Park.

Bangunan dekat Googleplex meliputi Plaza ALZA dan Mozilla Foundation di barat; Shoreline Amphitheatre di utara; Intuit di barat laut dan Century Theatres, kompleks penyelidikan Microsoft di Silicon Valley, dan Muzium Sejarah Komputer di selatan. Lapangan Terbang Moffett terletak di timur.

Pada bulan September 2007, NASA menyatakan bahwa para pendiri Google telah mendapat kebenaran menggunakan Lapangan Terbang Moffett untuk Boeing 767 mereka dan dua Gulfstream V dengan membayar $1.3 juta dan membenarkan NASA menggunakan pesawat itu untuk kepentingan penyelidikan saintifik.

Dalam budaya popular
Googleplex dipaparkan dalam filem 2013 The Internship, dengan kampus Institut Teknologi Georgia sebagai pengganti, kerana Google tidak membenarkan penggambaran di kawasan kampus atas alasan privasi. Ia juga menjadi inspirasi untuk ibu pejabat fiksyen Hooli dalam siri TV HBO Silicon Valley.
 Rujukan 

 Pautan luar 
Life in the Googleplex Photo Essay
The Google Culture
A Glimpse Inside Google - Googlers at work & play
Google Quick Information
Googleplex di WikiMapia
A visual tour of Google's NYC HQ 

Kategori:Google
Kategori:Mountain View, California
Kategori:Bangunan dan struktur di Amerika Syarikat